טום סטארידג'

טום סטארידג' (באנגלית: Tom Sturridge; נולד ב-5 בדצמבר 1985) הוא שחקן אנגלי הידוע בעיקר מהופעותיו בסרטים "להיות ג'וליה", "Like Minds", "רדיו רוק" ובסדרת הטלוויזיה "סאנדמן". הוא היה מועמד לפרס טוני לשחקן הטוב ביותר בתפקיד ראשי במחזה על הופעתו בברודוויי במחזה "יתומים". הוא גילם את דמותו של קרלו מרקס בעיבוד הקולנועי של וולטר סאלס של הרומן "בדרכים" מאת ג'ק קרואק.

ביוגרפיה
סטארידג' נולד בלאמבת' שבלונדון למשפחה בת שלושה ילדים של הבמאי צ'ארלס סטארידג' והשחקנית פיבי ניקולס. אחותו מטילדה סטארידג' היא גם שחקנית.

הקריירה של סטארידג' החלה בהיותו ילד, ב-1996 הופיע בעיבוד הטלוויזיוני של הספר "מסעי גוליבר" בבימויו של אביו ובהשתתפותה של אמו. ב-2004 שיחק בסרטים "יריד ההבלים" ו"להיות ג'וליה". ב-2005 גילם את ויליאם הרברט, רוזן פמברוק השלישי בדרמה הטלוויזיונית "A Waste of Shame" של ה-BBC.

ב-2006 שיחק סטארידג' בתפקיד נייג'ל במותחן הפסיכולוגי "Like Minds" שהופץ גם בשם "Murderous Intent". הסרט מספר על שני נערים, אלכס (בגילומו של אדי רדמיין) ונייג'ל שהם שותפים לחדר. אלכס נחרד מהרציחות שקורות מסביב, אבל גם מוקסם מהם. אלכס מואשם כאשר נייג'ל עצמו נרצח.

סטארידג' לוהק לתפקיד הראשי בטרילוגיית המדע בדיוני "ג'אמפר". אבל חברות ההפקה ניו רג'נסי ופוקס המאה ה-20 חששו להמר על שחקן אלמוני, והשחקן היידן כריסטנסן לוהק במקומו.

ב-2009 הופיע סטארידג' בתפקיד קארל בקומדיה של ריצ'רד קרטיס "רדיו רוק" לצדם של ביל ניי, ריס איוואנס ופיליפ סימור הופמן. הופעת הבכורה שלו בתיאטרון הייתה בספטמבר 2009 במחזה "Punk Rock", מחזה חדש מאת סיימון סטיבן שהוצג בתיאטרון ליריק האמרסמית'. דמותו הייתה מבוססת באופן רופף על בני הנוער הרוצחים בבית הספר התיכון קולומביין Eric Harris and Dylan Klebold. על הופעתו זו היה סאטרידג' מועמד לפרס השחקן החדש המצטיין לשנת 2009 של האיבנינג סטנדרד, וזכה בפרס חוג מבקרי התיאטרון באותה קטגוריה.

ב-2011 שיחק סטארידג' לצדה של רייצ'ל בילסון בקומדיה הרומנטית "מחכים לנצח". ב-2012 גילם דמות המבוססת באופן רופף על המשורר אלן גינסברג בסרטו של וולטר סאלס עיבוד לרומן "בדרכים" מאת ג'ק קרואק. באביב 2013 כיכב בברודוויי במחזה "יתומים" בתפקיד פיליפ. על הופעתו זו היה מועמד לפרס טוני לשחקן הטוב ביותר בתפקיד ראשי במחזה.

בשנת 2015 שיחק בדמותו של בובי בחידוש של וסט אנד למחזה "אמריקן באפלו" פרי עטו של דייוויד מאמט.

במאי 2017 כיכב סטארידג' בהפקה בברודוויי של המחזה "1984" בתפקיד וינסטון סמית'.

בשנת 2022 כיכב סטארידג' בתפקיד ראשי בסדרת הטלוויזיה "סנדמן" בתור חלום / מורפיאוס.

 חיים אישיים 
ב-2011 החל סטארידג' לצאת עם השחקנית סיינה מילר. ביולי 2012 נולדה להם בת מארלו אוטוליין לאינג סטארידג'. ב-2015 הזוג נפרד. סבו וסבתו של סטארידג' מצד אמו הם השחקנים אנתוני ניקולס ופיית' קנט, וסבא רבא שלו הוא צלם העיתונות הוראס ניקולס.

פילמוגרפיה
קולנוע
 שנה שם שם באנגלית תפקיד הערות 1997 סיפורי פיות FairyTale: A True Story האב 2004 יריד ההבלים Vanity Fair ג'ורג'י הצעיר להיות ג'וליה Being Julia רוג'ר גוסליו 2005 Brothers of the Head בארי האו 2006 נפשות תאומות Like Minds נייג'ל קולבי שם הפצה נוסף "Murderous Intent" 2009 רדיו רוק The Boat That Rocked קארל שם הפצה נוסף "Pirate Radio" 2011 מחכים לנצח Waiting for Forever ויל דורנר Junkhearts דני 2012 בדרכים On the Road קרלו מרקס 2013 אפי גריי Effie Gray ג'ון אוורט מיליי 2014 הרחק מההמון הסואן Far from the Madding Crowd סרג'נט טרוי 2015 שאריות של זיכרון Remainder טום 2017משיר לשיר (אנ') Song to Song אח של BV מרי שלי Mary Shelley לורד ביירון Journey's End היברט 2019מסור חשמלי מקטיפה Velvet Buzzsawג'ון דונדון 2023 השמפניה של גברת קליקו (אנ') Widow Clicquot פרנסואה קליקו

טלוויזיה
 שנה שם שם באנגלית תפקיד הערות 1996 מסעות גוליבר Gulliver's Travels טום גוליבר מיני-סדרה 2004 A Waste of Shame ויליאם הרברט סרט טלוויזיה 2016 הכתר החלול The Hollow Crown הנרי השישי, מלך אנגליה 2018–2019מתוק ומר Sweetbitter ג'ייק2022 אירמה ופ Irma Vep אימון מיני-סדרה סנדמן The Sandman חלוםתפקיד ראשי

 תיאטרון 
 שנה שם שם באנגלית תפקיד הערות 2010 פאנק רוק Punk Rock ויליאם תיאטרון ליריק האמרסמית' 2011 Wastwater הארי תיאטרון רויאל קורט 2013 No Quarter רובין תיאטרון רויאל קורט יתומים Orphans פיליפ תיאטרון שונפלד 2015 המשפט The Trial אלוהים תיאטרון יאנג ויקאמריקן באפלו American Buffalo בובי תיאטרון וינדהאם 2017 1984 1984 וינסטון סמית' תיאטרון הדסון

קישורים חיצוניים



הערות שוליים

קטגוריה:שחקני קולנוע וטלוויזיה בריטים
קטגוריה:שחקני תיאטרון אנגלים
קטגוריה:שחקנים ילדים אנגלים
קטגוריה:לונדון: אישים
קטגוריה:אנגלים שנולדו ב-1985